**[Пинг-понгарска Федерација на С.Македонија](https://www.facebook.com/ttfmacedonia/)**

* **Критериуми за учество во репрезентативни селекции**
* **Сениори/ки , јуниори/ки, кадети/ки**
* **ПОЕДИНЕЧНИ НАТПРЕВАРИ**
  + Европско првенство, Светско првенство, олимписки игри и олимписки квалификации, Балканско првенство/ лига, челенџ купови, меѓународни натпревари и секаде каде треба да ја претставуваат националната селекција:
* **Во случај да треба да учествува 1 играч**

1..Критериум: Најдобриот рангиран играч според официјалната ранг листа на ППФМ (до последниот рок за пријавување на натпреварот);

* **Во случај да треба да учествуваат 2 играчи:**

1. Критериум: Најдобриот рангиран играч според официјалната ранг листа на ППФМ (до последниот рок за пријавување на натпреварот);
2. Критериум: Вториот играч го одредува селекторот според дополнителни критериуми и параметри наведени подолу во текстот;

* **Во случај да треба да учествуваат 3 играчи:**

1. Критериум: Најдобриот рангиран играч според официјалната ранг листа на ППФМ (до последниот рок за пријавување на натпреварот);
2. Критериум: Вториот играч го одредува селекторот според дополнителни критериуми и параметри наведени подолу во текстот со услов да биде во првите **4 места** на официјалната ранг листа на ППФМ;
3. Критериум: Третиот играч го одредува селекторот според дополнителни критериуми и параметри наведени подолу во текстот со услов да биде во првите **8 места** на официјалната ранг листа на ППФМ;

* **Во случај да треба да учествуваат 4 и повеќе играчи:**

1. Критериум: Најдобриот рангиран играч според официјалната ранг листа на ППФМ (до последниот рок за пријавување на натпреварот);
2. Критериум: Вториот играч го одредува селекторот според дополнителни критериуми и параметри наведени подолу во текстот со услов да биде во првите **4 места** на официјалната ранг листа на ППФМ;
3. Критериум: Третиот, четвртиот и останатите репрезентативци ги одредува селекторот според дополнителни критериуми и параметри наведени подолу во текстот со услов да бидат во првите **8 места** на официјалната ранг листа на ППФМ, како и преку организирање на дополнителен **квалификациски турнир** за репрезентација само за играчи кои ќе ги одреди селекторот непосредно пред пријавување за даденото првенство.

* **ЕКИПНИ НАТПРЕВАРИ**
  + Европско првенство, Светско првенство, олимписки игри и олимписки квалификации, медитерански игри, Балканско првенство/ лига,....

1. Задожително учество на **државниот првак** од последното Државно првенство;
2. Селекторот има право директно да ги номинира останатите играчи за натпревари во состав на екипната репрезентација под услов да учествувале на Државното првенство и се во првите 8 играчи на официјалната ранг листа на ППФМ.

* **Дополнителни критериуми и параметри**

1. Репрезентативец мора да биде учесник на Државното првенство;
2. Репрезентативец мора да учествува на најмалку 2 бодовни турнири за репрезентација (Државно првенство, топ 8/12 , 2 мастерс турнири), освен за играчи кои настапуваат за клубови надвор од државата со исполнет условот 1;
3. Репрезентативец мора да поседува квалитет на техничко-тактичка подготвеност, одлични параметри на моторички способности, максимална ангажираност и мотивираност при натпревари, за време на подготовките организирани од ППФМ, на тренинзи во пинг-понгарските центри, моменталната спортска форма и постигнати резултати во националната лига на натпревари, како и дисциплина во работата, почитување на авторитети, пријателски односи и почитување на ППФМ;
4. Препорака и мислење од репрезентативните тренери и тренерите во пинг-понгарските центри ( за јуниори/ки и кадети/ки)

Дата: Тренер/селектор на репрезентација

* + 1. год. Сашко Богатинов